Priekšlikums PADOMES REGULA, ar ko no 2013. gada 1. jūlija koriģē iemaksu likmi Eiropas Savienības ierēdņu un pārējo darbinieku pensiju shēmā /* COM/2013/0770 final - 2013/0378 (NLE) */





PASKAIDROJUMA RAKSTS 1. PRIEKŠLIKUMA KONTEKSTS || Priekšlikuma pamatojums un mērķi Padomei katru gadu pēc Komisijas priekšlikuma jālemj par pensiju shēmas iemaksu likmes korekcijām, kuras stājas spēkā 1. jūlijā. || Vispārīgais konteksts Saskaņā ar Civildienesta noteikumu 83.a panta 3. punktu, veicot aktuāro novērtēšanu reizi piecos gados saskaņā ar XII pielikumu un lai nodrošinātu programmas līdzsvaru, Padome pieņem lēmumu par iemaksu likmi un pensijas vecuma izmaiņām. Saskaņā ar Civildienesta noteikumu XII pielikuma 13. pantu Eurostat ir iesniedzis ziņojumu par šo novērtējumu, kurā noteikta pensiju shēmas aktuārā līdzsvara saglabāšanai nepieciešamā likme. || Spēkā esošie noteikumi priekšlikuma jomā Katru gadu ir jāiesniedz priekšlikums, lai koriģētu iemaksu likmi pensiju shēmā. 2. APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI || Apspriešanās ar ieinteresētajām personām 211 || Apspriešanās metodes, galvenās mērķnozares un vispārīgs respondentu raksturojums Priekšlikuma elementi ir saskaņoti ar personāla pārstāvjiem atbilstīgi spēkā esošajām procedūrām. 212 || Atbilžu kopsavilkums un tas, kā tās ņemtas vērā Priekšlikumā ņemti vērā to personu atzinumi, ar kurām notikusi apspriešanās. || Ekspertu atzinumu pieprasīšana un izmantošana 229 || Pensiju iemaksu likmes aprēķinu ir apstiprinājis aktuārais eksperts (neatkarīgs konsultants). 230 || Ietekmes novērtējums Priekšlikuma mērķis ir koriģēt iemaksu likmi Eiropas Savienības ierēdņu un pārējo darbinieku pensiju shēmā, lai nodrošinātu shēmas aktuāro līdzsvaru. Spēkā esošie tiesību akti nepieļauj alternatīvu iespēju. 3. PRIEKŠLIKUMA JURIDISKIE ASPEKTI || Ierosināto pasākumu kopsavilkums Saskaņā ar Civildienesta noteikumu XII pielikumu Eurostat ir iesniedzis ziņojumu par pensiju shēmas aktuāro novērtējumu. No šā novērtējuma izriet, ka iemaksu likme, kas vajadzīga, lai nodrošinātu pensiju shēmas aktuāro līdzsvaru, ir 10,3 % no ierēdņa pamatalgas. Atbilstīgi Civildienesta noteikumu 83.a panta 3. punktam, ja konstatē, ka pastāv vismaz 0,25 procentu punktu atšķirība starp pašreiz piemēroto iemaksu likmi (11,6 %) un to likmi, kas nepieciešama, lai uzturētu aktuāro līdzsvaru (10,3 %), Padome saskaņā ar XII pielikumā noteikto kārtību koriģē likmi. Tādēļ Komisija ierosina no 2013. gada 1. jūlija noteikt iemaksu likmi 10,3 % apmērā. Jāatzīmē, ka par: – Padomes 2011. gada 19. decembra lēmumu attiecībā uz Komisijas priekšlikumu Padomes Regulai, ar ko no 2011. gada 1. jūlija koriģē Eiropas Savienības ierēdņu un pārējo darbinieku atalgojumu un pensijas, kā arī korekcijas koeficientus, kurus piemēro šim atalgojumam un pensijām (2011/866/ES); – Padomes nespēju pieņemt Komisijas priekšlikumu Padomes Regulai, ar ko no 2012. gada 1. jūlija koriģē Eiropas Savienības ierēdņu un pārējo darbinieku atalgojumu un pensijas, kā arī korekcijas koeficientus, kurus piemēro šim atalgojumam un pensijām (COM(2012) 754 final) notiek tiesvedība Eiropas Savienības Tiesā. Ja Tiesa atbalstīs Komisijas nostāju, Padomei būs jāveic nepieciešamie pasākumi saskaņā ar LESD 266. pantu un attiecīgi jāgroza pensiju iemaksu likme. || Juridiskais pamats Eiropas Savienības Civildienesta noteikumi, jo īpaši to 83.a pants un XII pielikums. || Subsidiaritātes princips Priekšlikums attiecas uz jomu, kas ir Eiropas Savienības ekskluzīvā kompetencē. Tādējādi subsidiaritātes principu nepiemēro. || Proporcionalitātes princips Priekšlikums atbilst proporcionalitātes principam turpmāk minēto iemeslu dēļ. || Civildienesta noteikumu 83.a pantā ir paredzēta Padomes regula. || Priekšlikums finansiāli neietekmē izdevumus. Ietekme uz ieņēmumiem izriet tieši no Civildienesta noteikumos paredzētās korekcijas metodes piemērošanas. || Juridisko instrumentu izvēle || Ierosinātais instruments: regula. || Citi instrumenti būtu neatbilstīgi šāda iemesla dēļ: – Civildienesta noteikumu 83.a pantā ir paredzēta Padomes regula. 4. IETEKME UZ BUDŽETU || Pensiju shēmas iemaksu likmes koriģēšanas ietekme uz ieņēmumiem ir plašāk izklāstīta pievienotajā finanšu pārskatā. 2013/0378 (NLE) Priekšlikums PADOMES REGULA, ar ko no 2013. gada 1. jūlija koriģē iemaksu likmi Eiropas Savienības ierēdņu un pārējo darbinieku pensiju shēmā EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Eiropas Savienības Civildienesta noteikumus un Eiropas Savienības pārējo darbinieku nodarbināšanas kārtību, kas noteikti ar Regulu (EEK, Euratom, EOTK) Nr. 259/68[1], un jo īpaši to 83.a pantu un XII pielikumu, ņemot vērā Eiropas Komisijas priekšlikumu, tā kā: (1) Saskaņā ar Civildienesta noteikumu XII pielikuma 13. pantu Eurostat ir iesniedzis ziņojumu par 2013. gadā veikto pensiju shēmas aktuāro novērtējumu, kā rezultātā tiek atjaunināti attiecīgajā pielikumā minētie parametri. No šā novērtējuma izriet, ka iemaksu likme, kas vajadzīga, lai nodrošinātu pensiju shēmas aktuāro līdzsvaru, ir 10,3 % no pamatalgas. (2) Tāpēc, lai saglabātu Eiropas Savienības ierēdņu un pārējo darbinieku pensiju shēmas aktuāro līdzsvaru, iemaksu likme ir jākoriģē līdz 10,3 % no pamatalgas, IR PIEŅĒMUSI ŠO REGULU. 1. pants No 2013. gada 1. jūlija Civildienesta noteikumu 83. panta 2. punktā minētā iemaksu likme ir 10,3 %. 2. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā — priekšsēdētājs TIESĪBU AKTA PRIEKŠLIKUMA FINANŠU PĀRSKATS 1. PRIEKŠLIKUMA NOSAUKUMS Priekšlikums Padomes Regulai, ar ko no 2013. gada 1. jūlija koriģē iemaksu likmi Eiropas Savienības ierēdņu un pārējo darbinieku pensiju shēmā 2. BUDŽETA POZĪCIJAS Nodaļa un pants: 400 Nodokļu ieņēmumi no ierēdņu un pārējo darbinieku algām Summa, kas attiecīgajā gadā (izpilde 2012. gadā) iekļauta budžetā: EUR 602,3 miljoni 410 Darbinieku iemaksas pensiju shēmā (izpilde 2012. gadā): EUR 449,3 miljoni 3. FINANSIĀLĀ IETEKME ¨ Priekšlikumam nav finansiālas ietekmes ý Priekšlikumam nav finansiālas ietekmes uz izdevumiem, taču tam ir finansiāla ietekme uz ieņēmumiem, – un tā ir šāda: (miljonos EUR, viena zīme aiz komata) || || Budžeta pozīcija || Ieņēmumi || Sešu mēnešu periods no 1.7.2013 || 2014. 400. pants || Ietekme uz pašu resursiem || 5,3 || 10,6 410. pants || Ietekme uz pašu resursiem || -25,2 || -50,4 Stāvoklis pēc darbības || 2015. || 2016. || 2017. || 2018. || 2019. 400. pants || 10,6 || 10,6 || 10,6 || 10,6 || 10,6 410. pants || -50,4 || -50,4 || -50,4 || -50,4 || -50,4 4. CITAS PIEZĪMES Aprēķināšanas metode: Pensiju iemaksas = jaunā iemaksa – izpilde Jaunā iemaksa = izpilde × jaunā likme/spēkā esošā likme Nodokļu palielinājuma rezultāts = 21 % no pensiju iemaksas samazinājuma [1] OV L 56, 4.3.1968., 1. lpp.